Vegard Einan

Vegard Petter Einan (født 26. mai 1977) er en norsk politiker (H) og organisasjonsmann.

Han kommer fra Sørvær på Sørøya i Hasvik kommune i Finnmark, og begynte arbeidslivet på et fiskebruk. Senere ble han bagasjestuer i Braathens på Oslo lufthavn, Gardermoen. Han ble videre kabinansatt og tillitsvalgt for de kabinansatte i SAS Braathens, som senere ble til SAS. 

Fra 2008 til 2018 var han nestleder, deretter forbundsleder i Parat, en arbeidstakerorganisasjon i YS.

Vegard Einan ble i august 2019 statssekretær for statsråd Anniken Hauglie i Arbeids- og sosialdepartementet og fortsatte da Torbjørn Røe Isaksen tok over for henne i januar 2020. Einan gikk av sammen med resten av Solberg-regjeringen etter stortingsvalget høsten 2021.

Einan startet i rådgivningsselskapet Zynk i april 2022, etter at Karantenenemnda ila ham 6 måneders karantene.

I februar 2023 ble Einan ansatt som regiondirektør i NHO Viken Oslo.

Han har en mastergrad i ledelse fra BI.

Referanser

Eksterne lenker 
 

Statssekretærer i Regjeringen Solberg
Statssekretærer fra Høyre
Norske fagforeningspersoner
Personer fra Hasvik kommune